joelniklaus/EU_Wikipedias huggingface dataset:
Utgard (albumi)


Utgard on Enslavedin viidestoista studioalbumi, joka julkaistiin 2. lokakuuta 2020.

Kappaleet

Kokoonpano 
 Ivar Bjørnson – kitara, koskettimet
 Grutle Kjellson – laulu, basso
 Arve Isdal – kitara
 Håkon Vinje – koskettimet
 Iver Sandøy – rummut

Arvostelut 
 Imperiumi: 8/10
 Kaaoszine: 9/10

Lähteet 

Vuoden 2020 albumit
Enslavedin albumit
Edward Gorey

Edward St. John Gorey (1925−2000) oli yhdysvaltalainen kirjailija ja kuvittaja.

Goreyn teoksissa piirroskuvitus on keskeisessä roolissa. Teoksia on kuvailtu tunnelmaltaan synkiksi ja mustan huumorin sävyttämiksi. Kuvan ja tekstin yhdessä kuljettaman kerrontatyylin on sanottu muistuttavan vanhanaikaisia goottilaisia klassikoita.

Suomennettua tuotantoa 
 Sekopäiset serkukset ja muita tarinoita (suom. Teemu Manninen, Huuda Huuda, 2012). Sisältää teokset:
 Kummallinen kyläilijä (The Doubtful Guest, 1957)
 Kalmanmurun kakarat (The Gashlycrumb Tinies, 1963)
 Länsisiipi (The West Wing, 1963)
 Ylimielinen manaus (The Disrespectful Summons, 1973)
 Sekopäiset serkukset (The Deranged Cousins, 1971)

Lähteet 

Yhdysvaltalaiset kirjailijat
Vuonna 1925 syntyneet
Vuonna 2000 kuolleet
Alexa ratkaisee

Alexa ratkaisee (My Life Is Murder) on australialainen televisiosarja, tyypiltään murhamysteeri ja rikosdraama, joka sai ensi-iltansa Australiassa 17. heinäkuuta 2019. Sarjan toinen tuotantokausi kuvattiin Uudessa-Seelannissa.  Sarjaa on esitetty Suomessa Ylen kanavilla vuodesta 2021 lähtien. 

Alexa Crowen roolissa on Lucy Lawless. Sarjasta on valmistunut kolme kautta.

Näyttelijät

Merkittäviä vieraita

Lähteet

Aiheesta muualla 
 

Network 10:n televisio-ohjelmat
Australialaiset draamasarjat
Iranin naisten jääkiekkomaajoukkue

Iranin naisten jääkiekkomaajoukkue edustaa Irania naisten kansainvälisissä jääkiekko-otteluissa. Vuonna 2022 maassa oli 103 rekisteröityä naisjääkiekkoilijaa, mutta joukkuetta ei tuolloin oltu vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa.

Vuonna 2022 joukkueen oli määrä ottaa osaa maailmanmestaruuskilpailujen 3. divisioonan B-lohkon turnaukseen, mutta joukkue vetäytyi kisoista.

Lähteet 

Iranin urheilu
Naisten jääkiekkomaajoukkueet
Irlannin naisten jääkiekkomaajoukkue

Irlannin naisten jääkiekkomaajoukkue edustaa Irlantia naisten kansainvälisissä jääkiekko-otteluissa. Vuonna 2022 maassa oli 38 rekisteröitynyttä naisjääkiekkoilijaa. Joukkue ei tällä hetkellä ole enää sijoitettuna Kansainvälisen jääkiekkoliiton IIHF:n ylläpitämässä jääkiekon maailmanrankingissa. Ensimmäistä kertaa se sijoittetiin vuonna 2011.

Sijoitukset

Maailmanmestaruuskilpailuissa 

 2011 – 5. divisioona, 5.
 2013 – 2. divisioonan B-lohkon karsinta, 3.

Maailmanrankingissa 

 2011 – 36.
 2012 – 36.
 2013 – 35.
 2014, helmikuu – 35.
 2014, huhtikuu – 36.
 2015 – 37.
 2016 – 38.
 2017 – Joukkuetta ei sijoitettu.
 2018, helmikuu – Joukkuetta ei sijoitettu.
 2018, huhtikuu – Joukkuetta ei sijoitettu.
 2019 – Joukkuetta ei sijoitettu.
 2020 – Joukkuetta ei sijoitettu.
 2021 – Joukkuetta ei sijoitettu.
 2022, helmikuu – Joukkuetta ei sijoitettu.
 2022, syyskuu – Joukkuetta ei sijoitettu.

Lähteet 

Irlannin jääkiekko
Naisten jääkiekkomaajoukkueet
Isopihlaja-angervo

Isopihlaja-angervo (Sorbaria kirilowii) on ruusukasvien (Rosaceae) heimoon, pihlaja-angervojen (Sorbaria) sukuun kuuluva kasvilaji. Se on pystykasvuinen pensas, joka voi kasvaa noin kolme metriä korkeaksi. Silmujen väri vaihtelee punaisesta ruskeaan. Lehdissä on 13–21 lehdykkää, jotka ovat 4–7 cm pitkiä, 1,5–2 cm leveitä ja muodoltaan suikeita tai puikeita. Korvakkeet ovat 0,8–1,5 cm pitkiä. Kukintona on tiheä, 7–11 cm × 5–20 cm kokoinen kerrannaishuiskilo. Yksittäisten kukkien halkaisija on 5–7 mm. Kukkien terälehdet ovat valkoisia ja 4–5 mm pitkiä. Kukissa on noin 20 hedettä ja ne ovat hieman terälehtiä lyhyempiä. Isopihlaja-angervo kukkii kesä–heinäkuussa ja tuottaa hedelmiä syys–lokakuussa.

Isopihlaja-angervo kasvaa sekametsissä rinteillä 200–1300 metrin korkeudella merenpinnasta. Kiinassa lajia tavataan Gansun, Hebein, Henanin, Qinghain, Shaanxin, Shandongin, Shanxin ja Sisä-Mongolian maakunnissa.

Lähteet 
 Flora of China: Sorbaria kirilowii

Aiheesta muualla 
 Integrated Taxonomic Information System (ITIS): Sorbaria kirilowii 
 Global Biodiversity Information Facility (GBIF): Sorbaria kirilowii 

Pihlaja-angervot
Karl Mediz

Karl Mediz (4. kesäkuuta 1868 Wien − 11. tammikuuta 1945 Dresden) oli itävaltalainen taidemaalari. Hän maalasi paljon maisemia ja edusti tyyliltään lähinnä symbolismia.

Elämänvaiheita 
Mediz syntyi kauppiasperheeseen ja hänen taiteellinen lahjakkuutensa havaittiin jo varhain. Hänen opiskeli aluksi Wienin taideakatemiassa ja jatkoi opintojaan Münchenissä ja täydensi nitä Pariisissa Académie Julianissa. 

Vuonna 1888 Mediz matkusti Dachaun taiteilijasiirtokuntaan. Matkasta tuli myöhemmän elämän kannalta merkittävä, sillä hän tapasi siellä taiteilija Emilie Pelikanin. Taiteilijat solmivat avioliiton ja työskentelivät tästä lähtien yhdessä. Pariskunta muutti Wieniin, missä yrittivät luoda uraa taiteilijoina. Heidän maalauksensa eivät menneet kaupaksi ja he kärsivät köyhyydestä. 

Koska ura Wienissä ei onnistunut, muutti pariskunta vuonna 1893 Dresdeniin. Siellä hänestä tuli osa taiteilijayhteisöä, joka käytti nimitystä "Hagenbund". Hän osallistui töillään ryhmän näyttelyihin. Suurimman osan ajastaan hän työskenteli vaimonsa kanssa ja vaimon äkillinen kuolema oli taiteilijalle niin suuri menetys, että hän ei enää koskaan palannut entiselleen.  

Mediz tunnetaan nykyään lähinnä symbolismistaan. Hän lisäsi symbolistisia elementtejä myös maisemiinsa. Niissä on usein näkökulma suoraan ylhäältä, puistonäkymissä on melankoliaa ja yksinäisyyttä. Mediz teki myös paljon muotokuvia. Häntä arvostettiin niiden näköisyydestä ja siitä, että hän tavoitti myös malliensa luonteen ja tunteet. 

Medizin tunnetuin työ on "Roter Engel". Teos joka esittää femme fatalea androgyyninä on puhdasta symbolismia. 

Dresdenin pommituksessa Medizin omaisuus ja suurin osa hänen töistään hävisivät. Tämän jälkeen hänet unohdettiin vuosikymmeniksi. Jäljelle jääneistä maalauksista pidettiin näyttely vuonna 1986, jolloin Mediz lunasti paikkansa Itävallan symbolistien joukossa.

Viitteet

Lisää aiheesta 
 http://www.artnet.com/artists/karl-mediz/past-auction-results

Itävaltalaiset taidemaalarit
Vuonna 1868 syntyneet
Vuonna 1945 kuolleet
Isohanni

Isohanni on muun muassa seuraavien suomalaisten henkilöiden sukunimi:

 Eino Isohanni (1914–1984), toiminnanjohtaja ja kirjailija
 Marja Aarnio-Isohanni (s. 1962), yritysjohtaja
 Matti Isohanni (s. 1945), psykiatrian professori
 Tero Isohanni eli Floyd (1962–2006), rockmuusikko
 Tiina Isohanni, näyttelijä ja laulaja
Electric Callboy

Electric Callboy (vuoteen 2022 asti Eskimo Callboy) on saksalainen vuonna 2010 perustettu metalcore yhtye.

Historia 
Yhtyeen ensimmäinen EP Electric Callboy julkaistiin syyskuussa 2010.

Myöhemmin yhtye uudelleen julkaisi EP:n Redfields Records levy-yhtiön kautta.

Vuonna 2011 yhtye soitti Traffic open air festivaaleilla sekä Mair1 festivaaleilla.

Maaliskuussa 2012 Eskimo Callboy julkaisi ensimmäisen studioalbuminsa "Bury Me In Vegas".

Elokuussa 2013 yhtye oli ensimmäistä kertaa Wacken Open Air festivaaleilla.

Tammikuussa 2014 yhtye julkaisi toisen studioalbuminsa "We Are The Mess". Albumi sijoittui kahdeksanneksi Saksan albumi listalla ja oli kuudeskymmenesneljäs Itävallan listalla.

Helmikuussa 2015 Eskimo Callboy julkaisi singlen "Best Day". Kappaleella oli mukana saksalainen rap-artisti Sido. Kappaleella on tällä hetkellä Spotifyssä yli 18 miljoonaa striimausta. "Best Day" liitettiin osaksi samana vuonna julkaistua "Crystals" albumia.

Vuonna 2016 yhtye soitti Wacken Open Air festivaaleilla.

Elokuussa 2017 yhtye julkaisi neljännen studioalbuminsa "The Scene".

Kesäkuussa 2018 yhtye julkaisi live version "The Scene" albumista.

Marraskuussa 2019 Electric Callboy julkaisi viidennen studioalbuminsa "Rehab".

Helmikuussa 2020 yhtye ilmoitti etsivänsä uutta laulajaa.

Huhtikuussa 2020 yhtyeen keulakuva Kevin Ratajczak ilmoitti että uusi laulaja oli löytynyt. Uudeksi laulajaksi valikoitui Rats and Wolves yhtyeestä tunnettu Nico Sallach.

Kesäkuussa 2020 yhtye julkaisi humoristisen singlen "Hypa Hypa". "Hypa Hypan" suosion myötä yhtyeen yleinen tyyli muuttui humoristisemmaksi.

Syyskuussa 2020 yhtye julkaisi uuden EP:sä "MMXX".

Huhtikuussa 2021 Electric Callboy julkaisi heidän kuudennen studioalbumin "MMXX - Hypa Hypa Edition".

Toukokuussa 2021 yhtye julkaisi singlen "We Got The Moves".

Joulukuussa 2021 yhtye julkaisi singlen "Pump It". Viikon kappaleen julkaisun jälkeen Electric Callboy ilmoitti osallistuvansa vuoden 2022 Euroviisuihin kappaleella "Pump It".

Alkuvuodesta 2022 Electric Callboy julkaisi singlen nimeltään ”Spaceman”

Heinäkuussa 2022 Electric Callboy esiintyi ensimmäistä kertaa Suomessa Qstock Festivaaleilla Oulussa

Diskografia

Albumit 
 Bury Me In Vegas (2012)
 We Are The Mess (2014)
 Crystals (2015)
 The Scene (2017)
 Rehab (2019)
 MMXX - Hypa Hypa Edition (2021)
 Tekkno (2022)

Singlet 
 Is Anyone Up? (2011)
 Muffin Purper-Gurk (2012)
 We Are The Mess (2013)
 Final Dance (2014)
 Best Day (2015)
 Crystals (2015)
 MC Thunder (2017)
 Hurricane (2019)
 Nice Boi (2019)
 Prism (2019)
 Hypa Hypa (2020)
 Hate/Love (2020)
 We Got The Move (2021)
 Pump It (2021)
 Spaceman (2022)

EP:t 
 Eskimo Callboy (2010)
 MMXX (2020)

Lähteet 
 https://eskimocallboy.com 
 https://myspace.com/eskimocallboy
 https://open.spotify.com/artist/1WNoKxsp715jez1Td4vthc
 https://www.youtube.com/user/EskimoCallboy

Viitteet 

Saksalaiset metalcore-yhtyeet
Andres Sutt

Andres Sutt (s. 11. marraskuuta 1967 Tartto) on virolainen reformipuolueen poliitikko. Hän oli Viron ulkomaankauppa- ja tietotekniikkaministeri vuosina 2021–2022. Vuosina 2019–21 hän istui riigikogussa.

Kesäkuusta heinäkuuhun 2022 Sutt toimi myös Viron ulkoministerinä, kun pääministeri Kaja Kallas erotti keskustapuolueen ministerit.

Yksityiselämä
Sutt on naimisissa ja hänellä on kolme lasta.

Sutt puhuu äidinkielensä viron lisäksi englantia, venäjää, suomea ja ranskaa.

Lähteet

Aiheesta muualla
 Andres Sutt Viron hallituksen verkkosivuilla 

Viron reformipuolueen poliitikot
Viron ministerit
Riigikogun jäsenet
Vuonna 1967 syntyneet
Elävät henkilöt
Qalb Loze

Qalb Loze tai Qalb Lawzah () on kylä Syyrian Idlibin maakunnassa. Kylä tunnetaan bysanttilaisesta kirkostaan ja se on osa Unescon maailmanperintöluettelon kohdetta Pohjois-Syyrian muinaiset kylät.

Maantiede
Qalb Loze sijaitsee Syyrian luoteisosassa Jebel al-Alan alueella Idlibin maakunnassa.

Historia
Qalb Loze tunnetaan etenkin historiallisista kohteistaan, joista tunnetuin on Bysantin valtakunnan aikainen kirkko. Kirkko rakennettiin vuoden 460 paikkeilla. Kirkon arkkitehtuurin on sanottu vaikuttaneen kirkkojen rakentamiseen Euroopassa ristiretkeläisten tuotua vaikutteita Syyriasta takaisin kotimaihinsa. Kirkko ja kylä ovat osa Unescon maailmanperintöluettelon kohdetta "Pohjois-Syyrian muinaiset kylät".

Myöhemmin kylää ovat asuttaneet druusit. Paikalliset druusit ovat joutuneet vainojen kohteiksi Syyrian sisällissodan aikana. Kesäkuussa 2015 al-Nusran taistelijat surmasivat joukon kyläläisiä.

Väestö
Qalb Lozen asukasluku oli Syyrian vuoden 2004 väestönlaskennan mukaan 1 290. Kylän asukkaat ovat druuseja.

Lähteet

Syyrian kaupungit
Arkeologiset kohteet Syyriassa
Näpit irti!

Näpit irti!  () on vuonna 2021 julkaistu yhdysvaltalainen draamakomediaelokuva. Se perustuu Jennifer Mathieuin samannimiseen vuonna 2017 julkaistuun romaaniin. Elokuvan on ohjannut Amy Poehler, joka myös näyttelee elokuvassa. Muissa rooleissa esiintyvät Hadley Robinson, Lauren Tsai, Alycia Pascual-Peña, Nico Hiraga ja Patrick Schwarzenegger.

Elokuva julkaistiin Netflixissä 3. maaliskuuta 2021. High school -nuorista kertovan elokuvan päähenkilö on 16-vuotias Vivian, joka perustaa feministisen lehden taistellakseen kiusaamista ja ahdistelua vastaan. Elokuva käsittelee muun muassa sukupuolirooleja ja seksismiä, ja sitä on kutsuttu Me Too -kampanjan inspiroimaksi.

Rooleissa

Lähteet

Aiheesta muualla 
 Näpit irti! Netflixissä
 Elokuvan traileri
 

Vuoden 2021 yhdysvaltalaiset elokuvat
Yhdysvaltalaiset romaaneihin perustuvat elokuvat
Yhdysvaltalaiset draamakomediaelokuvat
Netflix-alkuperäiselokuvat
The Little Things

The Little Things on vuonna 2021 julkaistu yhdysvaltalainen jännityselokuva, jonka on ohjannut ja käsikirjoittanut John Lee Hancock. Pääosissa esiintyvät Denzel Washington, Rami Malek ja Jared Leto.

Elokuva julkaistiin HBO Max -tilausvideopalvelussa 29. tammikuuta 2021. Yhdysvalloissa elokuvaa esitettiin samaan aikaan myös elokuvateattereissa. 1990-luvun alun Los Angelesiin sijoittuva elokuva kertoo kahdesta etsivästä, jotka tutkivat murhien sarjaa.

Rooleissa

Lähteet

Aiheesta muualla 
 

Vuoden 2021 yhdysvaltalaiset elokuvat
Yhdysvaltalaiset psykologiset jännityselokuvat
Sarjamurhaajaelokuvat
Warner Brosin elokuvat
HBO Max -alkuperäiselokuvat
Pohjantähti-solki

Pohjantähti-solki on Suomen Partiolaisten ansiomerkki. Sen on suunnitellut Sami "Masi" Kukkonen.

Pohjantähti-solki voidaan myöntää yli 28-vuotiaalle partiolaiselle, joka on suorittanut partiojohtajan peruskoulutuksen ja toiminut ehdotushetkellä vähintään kolme vuotta partiojohtajan tehtävissä. Merkin saaja on sitoutunut partion arvoihin, toiminut ansiokkaasti ja innostuneesti partiojohtajan tehtävissä. Myös partion arvot näkyvät merkin saajan toiminnassa, niin partiossa kuin sen ulkopuolellakin.

Lähteet

Aiheesta muualla
PartioWikissä

Partio Suomessa
Ansiomerkit
Erik Bergman -palkinto

Erik Bergman -palkinto on suomalainen taidemusiikkipalkinto. Varat siihen myönnetään Erik Bergmanin rahastosta, joka on yksi Svenska kulturfondenin erikoisrahastoista. Rahasto perustettiin säveltäjä ja kuoronjohtaja Erik Bergmanin (1911–2006) 80-vuotispäivän kunniaksi vuonna 1991. Rahaston tehtävänä on edistää uusia pyrkimyksiä taidemusiikin alalla Suomessa. Erik Bergmanin perustama rahasto voi myöntää palkinnon korkeintaan joka kolmas vuosi. Rahastoa hallinnoi Svenska litteratursällskapet i Finland, mutta Erik Bergmanin nimenomaisen määräyksen mukaan palkittavan henkilön äidinkielellä ei ole merkitystä palkinnosta päätettäessä. Palkinnon saajan nimesi Erik Bergmanin rahaston hallitus, jossa oli edustettuna Suomen Säveltäjät ry, Sibelius-Akatemia, Säveltäjäin Tekijänoikeustoimisto Teosto ry, Åbo Akademi ja Svenska kulturfonden.

Erik Bergman testamenttasi Teoston tilittämät tekijänoikeuspalkkionsa rahastolle, mutta rahat ensimmäistä palkintoa varten antoi Svenska kulturfonden. Varojen kartuttamiseksi oli tarkoitus myös järjestää keräys. Palkinnon ensimmäistä saajaa valittaessa otettiin huomioon Erik Bergmanin oma näkemys.Vuonna 1991 Bergmanin täyttäessä 80 vuotta hän toivoi, että kaikki jotka haluavat onnitella häntä tekisivät sen uuden nimikkorahaston kautta.

Palkitut
 1991: Säveltäjä Paavo Heininen yhtenä uuden suomalaisen musiikin keulahahmona. Palkinnon suuruus oli 100 000 markkaa.
 1996: Säveltäjä Jukka Tiensuu oman tien kulkemisesta musiikin alalla. Palkinnon suuruus oli 100 000 markkaa.
 2001: Kapellimestari Ulf Söderblom työstä suomalaisen nykymusiikin hyväksi. Palkinnon suuruus oli 100 000 markkaa.
 2011: Säveltäjä Veli-Matti Puumala tinkimättömästä ja helppoja ratkaisuja välttävästä sävellystyöstä. Palkinnon suuruus oli 20 000 euroa.
 2021: Sopraano Anu Komsi laulutaiteen edistämisestä Suomessa ja muissa maissa. Palkinnon suuruus oli 30 000 euroa.

Lähteet

Musiikkipalkinnot
Huonot naiset

Huonot naiset on vuonna 2022 ensi-iltansa saanut, Niklas Lindgrenin ohjaama suomalainen komediaelokuva. Elokuvassa seurakuntatalon emäntä Johanna on järjestämässä häitä, kun venäläisiä seksityöläisiä kuljettava linja-auto rikkoutuu lähistöllä, ja Johanna joutuu majoittamaan bussin matkustajat seurakuntataloonsa.

Lehdistöarviot

Lähteet 

Vuoden 2022 suomalaiset elokuvat
Suomalaiset komediaelokuvat
Supermarsu 2

Supermarsu 2 on lokakuussa 2022 ensi-iltansa saanut Joona Tenan ohjaama suomalainen komedia- ja lastenelokuva. Elokuva on itsenäinen jatko-osa vuoden 2018 Supermarsu-elokuvalle.

Elokuva on valittiin Sidneyn elokuvafestivaalin viralliseen ohjelmistoon.

Elokuva perustuu Paula Norosen romaaniin Supermarsu palaa tulevaisuuteen. Elokuvan ovat käsikirjoittaneet Tena ja Noronen.

Elokuvan pääosaa näyttelee Senni Peltoniemi. Muissa keskeisissä lapsirooleissa ovat Lucas Timperi, Lumo Levy ja Kaius Österman. Aikuisrooleissa ovat Essi Hellén, Eero Ritala, Mikko Penttilä, Jani Karvinen, Petteri Pennilä, Tommi Korpela ja Kari Hietalahti.

Elokuvassa Supermarsun on pelastettava mehiläiset, jotta se voi pelastaa maailman. Pelastaakseen mehiläiset sen on pelastettava koulun pahin kiusaaja.

Elokuvan tuotti Yellow Film & TV sen tuottajina toimivat Marko Talli ja Anni Pänkäälä. Elokuvan levitti elokuvateattereihin SF Studios.

Lähteet

Vuoden 2022 suomalaiset elokuvat
Suomalaiset komediaelokuvat
Suomalaiset lastenelokuvat
Joona Tenan ohjaamat elokuvat
Kontulan Metrokappeli

Kontulan Metrokappeli eli Itä-Helsingin helluntaiseurakunta on vuonna 1994 perustettu helluntaiseurakunta. Kontulan Metrokappeli sijaitsee Kontulan ostoskeskuksessa. Metrokappelin toiminta alkoi Helsingin Saalem-seurakunnan rukouspiirinä ja kappelin toiminnasta vastaava yhdistys on rekisteröity 16. lokakuuta 1987. Kontulan Metrokappelilla oli vuonna 2011 noin 560 jäsentä.

Metrokappelin toimintaan kuuluvat jumlanapalvelusten ja rukouskokousten lisäksi lapsi- ja nuorisotyö. Seurakunta toteuttaa ympäristöevankeliointia, naisten- ja miesteniltoja, solutoimintaa, kuorotoimintaa ja radiotyötä sekä tarjoaa mahdollisuuksia liikuntaharrastukseen. Seurakunta tekee yhteistyötä myös evankelis-luterilaisen Mikaelin seurakunnan kanssa.

Katso myös 
 Helsingin Saalem-seurakunta
 Helsingin Mikaelin seurakunta
 Kontulan ostoskeskus
 Kontula

Lähteet

Aiheesta muualla 
 Metrokappelin verkkosivut

Helsingin seurakunnat
Kontula
Suomen helluntaiseurakunnat
Einari Luhanka

Einari Juho Luhanka (s. 29. elokuuta 1999 Helsinki) on suomalainen jääkiekkopuolustaja, joka pelaa SM-liigajoukkue Helsingin IFK:ssa. Luhanka on pelityyliltään puolustava puolustaja.

Ura

Seuraura 
Luhanka on Helsingin IFK:n kasvatti. Hän pelasi kaudella 2013–2014 myös yhden ottelun lainalla Helsingin Jääkiekkoklubin C-nuorissa. Kaudella 2017–2018, A-nuorten SM-liigan viidennessä puolivälieräottelussa 20. maaliskuuta 2018 vieraissa Hämeenlinnan Pallokerhoa vastaan Luhanka ratkaisi HIFK:lle 1–2-voiton ensimmäisessä jatkoerässä ajassa 64.11, jolloin hänen osumansa ratkaisi joukkueelle myös välieräpaikan otteluvoitoin 3–2. HIFK:n kausi päättyi lopulta A-nuorten SM-pronssiin. Kaudella 2019–2020 Luhanka toimi joukkueen kapteenina.

Kaudeksi 2020–2021 Luhanka siirtyi 1+1-vuotisella sopimuksella Mestis-joukkue Imatran Ketterään. Hän pelasi koronaviruspandemian lyhentämällä kaudella runkosarjassa puolet kauden otteluista tehden 15 ottelussa tehot 1+2=3. Pudotuspeleissä Luhanka pelasi yhdeksän ottelua tehden kaksi maalia. Hän jakoi lukemalla +8 koko sarjan puolustajien tehotilaston voiton joukkuetoverinsa Roope Reinin kanssa. Luhanka voitti kauden päätteeksi Mestiksen mestaruuden. Toukokuussa 2021 Ketterä käytti hänen sopimuksessaan olleen option ja teki Luhangan kanssa vuoden mittaisen jatkosopimuksen.

Luhanka nimettiin kaudeksi 2021–2022 Ketterän varakapteeniksi. Hän voitti Suomen Cupin. Joulukuussa 2021 seura lainasi Luhangan 12. tammikuuta asti kestävällä sopimuksella kasvattajaseuransa Helsingin IFK:n SM-liigajoukkueeseen paikkaamaan puolustajien poissaoloja. Hän teki näin ollen liigadebyyttinsä 27. joulukuuta 2021 Porin Ässiä vastaan. Luhanka merkittiin HIFK:n seitsemänneksi puolustajaksi. Hän sai ottelussa jääaikaa 11.54 minuuttia ja Luhangalle merkittiin teholukema –1. Hän pelasi joukkueessa kaksi ottelua ilman tehopisteitä, kunnes Luhanka palasi jo vajaa viikko ennen lainasopimuksensa päättymistä Ketterään. Hän voitti kauden päätteeksi Mestiksen mestaruuden.

Kaudeksi 2022–2023 Luhanka siirtyi kaksivuotisella sopimuksella HIFK:n SM-liigajoukkueeseen. Hän otti ensimmäistä kertaa joukkueen historiassa käyttöönsä pelinumeron 83. Lokakuussa 2022 HIFK lainasi Luhangan Mestis-joukkue Kiekko-Vantaaseen, jossa hän pelasi kaksi ottelua. Hän teki HIFK:ssa liigauransa avausmaalin kauden viidennessä ottelussaan 16. marraskuuta 2022 Rauman Lukkoa vastaan.

Maajoukkueura 
Luhanka on pelannut kolme nuorten maaottelua.

Muuta 
Luhanka valmistui ylioppilaaksi Mäkelänrinteen lukiosta keväällä 2019. Hänen isoveljensä Akseli pelaa hyökkääjänä Helsingin Jääkiekkoklubin III-divisioonajoukkueessa.

Tilastot

Lähteet

Viitteet 

Suomalaiset jääkiekkoilijat
HIFK:n pelaajat
Vuonna 1999 syntyneet
Elävät henkilöt
Gunnar Andersson (ralliautoilija)

Gunnar Andersson (17. huhtikuuta 1927 – 9. kesäkuuta 2009) oli ruotsalainen ralliautoilija, joka ajoi Volvolla ja työskenteli myöhemmin yhtiössä kilpailutoiminnan johtajana. Hän voitti rallin Euroopan-mestaruuden vuosina 1958 ja 1963.

Lähteet

Aiheesta muualla

Ruotsalaiset ralliautoilijat
Vuonna 1927 syntyneet
Vuonna 2009 kuolleet
Volvo
Sound of Violence

Sound of Violence on Alex Noyerin ohjaama ja käsikirjoittama yhdysvaltalais-suomalaisena yhteistuotantona tehty kauhuelokuva vuodelta 2021.

Elokuvassa musiikinopettajana ja säveltäjäna toimivalla Alexisilla on synestesia, jonka vuoksi hän näkee tietyt äänet väreinä. Synestesia esiintyy hänellä kuitenkin ainoastaan väkivaltatilanteissa. Alexis on kuuroutumassa ja haluaa saada ennen sitä valmiiksi sävellystyönsä.

Arvosteluja

Lähteet 

Suomalaiset kauhuelokuvat
Yhdysvaltalaiset kauhuelokuvat
Vuoden 2021 suomalaiset elokuvat
Vuoden 2021 yhdysvaltalaiset elokuvat
Connor Bedard

Connor Bedard (s. 17. heinäkuuta 2005 North Vancouver, Brittiläinen Kolumbia, Kanada) on kanadalainen jääkiekkoilija, joka edustaa WHL-joukkue Regina Patsia. Bedardin poikkeuksellisin vahvuus on hänen laukauksensa. Häntä pidetään yleisesti yhtenä maailman lupaavimmista pelaajista.

Vuoden 2022 nuorten maailmanmestaruuskilpailuissa hänestä tuli nuorin alle 20-vuotiaiden kisoissa neljä maalia yhdessä ottelussa tehnyt pelaaja. Hän oli ennätyksen tehdessään 16-vuotias.

Lähteet 

Kanadalaiset jääkiekkoilijat
Vuonna 2005 syntyneet
Elävät henkilöt
Uudenkaarlepyyn Saalem-seurakunta

Uudenkaarlepyyn Saalem-seurakunta () on uusikaarlepyyläinen ruotsinkielinen helluntaiseurakunta. Seurakunta on perustettu 23. toukokuuta 1920 24 henkilön toimesta, johtajanaan Anders Ede. Ede oli pitkään toiminut saarnaajana seudulla. 1930-luvulla seurakunta järjesti useita raamatunopetusviikkoja, jotka kokosivat yhteen nuoria helluntailaisia. Anna Nordqvistin perustamalla Uudenkaarlepyyn lastenkodilla oli vahvat yhteydet seurakuntaan.

Uudenkaarlepyyn Saalem-seurakunta vihki ensimmäisen rukoushuoneensa käyttöön vuodenvaihteessa 1923–1924 ja seurakunta kasvoi 34 jäsenellä. Uudenkaarlepyyn  uusi helluntaikirkko vihittiin käyttöön ensimmäisenä adventtina 1975.

Seurakunnan johtajat 
Vuosien varrella mm. seuraavat johtajat ovat palvelleet seurakunnassa:
 Teodor Sundström
 Ivar Ramström
 Birger Back
 Emil Dahl
 Rainer Lindh
 Rafael Hjort
 Harry Holmberg
 Bjarne Forsén
 Kjell Blomberg
 Agneta Enström

Kirjallisuutta

Lähteet

Viitteet

Aiheesta muualla 
 Seurakunnan verkkosivusto
 Uudenkaarlepyyn Saalem-seurakunnan YouTube-kanava
 Seurakunnan Facebook-kanava

Uusikaarlepyy
Suomen helluntaiseurakunnat
Sipoon Betania-seurakunta

Sipoon Betania-seurakunta () on Sipoossa toimiva alkujaan ruotsinkielinen helluntaiseurakunta. Seurakunta järjestää tilaisuutensa tulkattuna myös suomeksi ja englanniksi. Betania kuuluu suomenruotsaisten helluntaiseurakuntien FSP-verkostoon. Syyskuussa 2021 seurakunta allekirjoitti päätöksen, joka mahdollistaa jäsenyyden Suomen helluntaikirkko -yhteisössä.

Seurakunnan johtajana on toiminut vuodesta 2013 lähtien Gabriel Grönroos.

Historia 
Seurakunnan juuret ovat vuonna 1887 Nikkilässä perustetussa baptistiseurakunnasta. Baptistiseurakunnalla oli oma vuonna 1910 käyttöön vihitty rukoushuone. Ruotsalainen saarnaaja J. A. Lindqivst toimi aktiivisesti seurakunnassa vuodesta 1906 lähtien. Nouseva helluntaiherätys vaikutti Lindqvistiin voimakkaasti.

Baptistiseurakunta lakkasi vuonna 1920 olemasta, ja seurakunta organisoitui seuraavana vuonna uudelleen helluntaiseurakunnaksi nimeltä Betania. Kaikki baptisitiseurakunnan jäsenet liittyivät lopulta uuteen seurakuntaan. Alussa Betanialla oli 28 jäsentä ja Lindqvist toimi heidän johtajanaan.

Vuonna 1933 uusimaalaiset helluntaiseurakunnat aloittivat vuosittain kesäkonferenssin järjestämisen Nikkilässä. Konferenssi on tunnettu eri nimillä, kuten Nickbykonferesen, Nylandskonferensen ja viimeisimpänä Den kristna sommarfesten.

Seurakunnan uusi Betania-kirkko Nikkilän keskustassa vihittiin käyttöön vuonna 1997.

Seurakunnan johtajat 
Vuosien varrella seurakunnassa ovat palvelleet muun muassa seuraavat johtajat:
 Ernst A. Lernberg
 Viktor Svarvar
 Hilding Söderholm
 Gustav Söderberg
 Edvin Nyqvist
 Birger Back
 Anderas Ericson
 Gerhard Gustafsson
 Paul-Eric Taubert
 Rafael Hjort
 Kurt Allén
 Kenneth Grönroos
 Gabriel Grönroos vuodesta 2013

Lähteet

Viitteet 

Sipoo
Suomen helluntaiseurakunnat
Robert de Godzinsky

Robert ”Robi” de Godzinsky [Robert də go'dzinski], on suomalainen äänittäjä ja muusikko. Hän on mm. ”CAP (Common Acoustical Point)” -mikitystekniikan luoja. Robert De Godzinsky on suomalaisen säveltäjän, George De Godzinskyn poika.

Lähteet 

Muusikot
Syntymävuosi puuttuu
Elävät henkilöt
Paraisten Filadelfia-seurakunta

Paraisten Filadelfia-seurakunta () on vuonna 1933 perustettu, alkujaan turkulainen ja nykyään Paraisissa toimiva ruotsinkielinen helluntaiseurakunta. Seurakunnan juuret ovat vuonna 1921 perustetussa kaksikielisessä Smyrna-seurakunnassa. Seurakunta jakautui vuonna 1933 kielellisistä syistä. Ruotsinkielisen Turun Filadelfia-seurakunnan perustivat 20 jäsentä, joiden johtajana toimi ruotsalainen Simon Olsson.

Filadelfia-seurakunnalla on vuosien varrella ollut usieta tilapäisiä kokoontumispaikkoja Turussa. Vuonna 1973 seurakunta siirtyi Paraisiin, jolloin vihittiin käyttöön uusi rukoushuone. Seurakunta järjesti vuodesta 1956 lähtien Pargaskonferensen-nimistä tapahtumaa useiden vuosikymmenten ajan.

Lähteet

Viitteet

Aiheesta muualla 
 Seurakunnan verkkosivusto

Parainen
Turun seurakunnat
Suomen helluntaiseurakunnat
Vaasan Sion-seurakunta

Vaasan Sion-seurakunta () on vaasalainen vuonna 1926 perustettu helluntaiseurakunta. Seurakunnan Sion-kirkko sijaitsee Vöyrinkaupungilla osoitteessa Laivakatu 11. Seurakunnan johtajana toimii Anders Olin.

Vaasan Sion-seurakunta on tunnettu keskuspaikkana Pohjanmaan helluntailiikkeelle. Seurakunta on järjestänyt aktiivisesti ulkomaan lähetystyötä, suurkokouksia sekä evankelioimisviikkoja. Seurakunnan työntekijät ovat vierailleet aktiivisesti maakunnassa. Seurakunta on rakentanut asuntoja vanhuksille Sion-kirkon viereen kahteen kolmekerroksiseen taloon. Seurakunta järjestää lisäksi päiväkotitoimintaa kirkon alakerrassa.

Historia 
Vaasan Sion-seurakunnan historia ulottuu vuoteen 1912, jolloin Thomas Ball Barratt vieraili Vaasassa ja saarnasi baptisteille. Helluntaiherätyksen julkinen toiminta alkoi Vaasassa heinäkuussa 1923, kun ensimmäinen tilaisuus järjestettiin Arbetets Vännerin tiloissa. Syksystä 1924 lähtien toimintaa järjestettiin eri vuokratiloissa. Helluntailiikkeen johtaja Vaasassa oli C. M. Söderman, joka kuului baptistiseurakuntaan. Söderman erotettiin baptistiseurakunnasta vuonna 1925.

Söderman perusti Sion-seurakunnan 2. toukokuuta 1926 yhdessä kahdeksan muun baptistin kanssa. Söderman toimi seurakunnan johtajana vuoteen 1930 asti, jolloin hänen seuraajakseen tuli Hilding Söderholm. Sion-seurakunnan ja muiden vapaakirkkojen välillä oli alkuaikoina kireä suhde. Baptistiseurakunta kieltäytyi antamasta kirkkoaan kastekäyttöön, jolloin Sion-seurakunta rakensi kastealtaan Sepänkylään yhdessä paikallisen helluntaiseurakunnan kanssa.

Sion-seurakunta oli toimintansa ensimmäisten vuosikymmenten ajan keskuspaikka Pohjanmaan helluntailiikkeelle. Seurakunta järjesti vilkasta ulkomaanlähetystyötä, suuria kokouksia sekä evankelioimisviikkoja. Lisäksi seurakunnan pastorit vierailivat aktiivisesti maaseudulla. Siion-seurakunta järjesti helluntaiherätyksen kesäkonferensseja 37 vuoden ajan, ennen kuin tapahtuma muutti Närpiöön 1986.

Omat tilat seurakunnalle 
Seurakunta sai käyttöönsä ensimmäisen oman rukoushuoneen vuonna 1936. Silloin Klemetinkadulla, nykyisin osoitteessa Vöyrinkatu 13, sijainnut tila oli vanha tehdasrakennus, joka muutettiin rukoushuonekäyttöön. Seurakunta toimi tiloissa aina vuoteen 1981 asti. Uusi Sion-kirkkona tunnettu helluntaikirkko rakentui osoitteeseen Laivakatu 11.

Seurakunnan johtajat 
 1926–1930: C. M. Söderman 
 1929–1932: Hilding Söderholm 
 1932–1935: C. M. Söderman 
 1935–1937: J. A. Lindqvist 
 1938–1941: Alfons Andström 
 1941–1946: Herbert Gustavson 
 1946–1956: A. W. Rosenberg 
 1957–1968: Gösta Bergstén 
 1968–1980: Arne Herberts 
 1980–1984: Jean-Erik Mårtensson 
 1984–1989: Sven Juth 
 1989–1990: vt. Dan Bertlin 
 1992–1994: Kenneth Pettersson 
 1998–2017: Stefan Sigfrids 
 2017→: Anders Olin

Katso myös 
 Vaasan helluntaiseurakunta

Lähteet

Viitteet

Aiheesta muualla 
 Sion-seurakunnan verkkosivusto
 Vassorin leirikeskuksen verkkosivut
 Sion-seurakunta Facebookissa
 Sion-seurakunnan YouTube-kanava

Vöyrinkaupunki
Vaasan seurakunnat
Suomen helluntaiseurakunnat
City upon a Hill

City upon a Hill () on Jeesuksen Vuorisaarnaan perustuva englanninkielinen ilmaus, johon sisältyy ajatus Yhdysvalloista moraalisena esikuvana ja ”toivon majakkana” muulle maailmalle. Vuorisaarnassa Jeesus sanoo: ”Ei kaupunki voi pysyä kätkössä, jos se on ylhäällä vuorella.” (Matt. 5:14)

Massachusettsin lahden siirtokunnan kuvernööri John Winthrop käytti City upon a Hill -vertausta saarnassaan vuonna 1630, kun joukko englantilaisia puritaaneja oli lähdössä Arbella-laivalla Southamptonista Salemiin ja Bostoniin. Kylmän sodan aikana siitä puhuivat muun muassa presidentit John F. Kennedy ja Ronald Reagan, ja sillä alettiin perustella yhdysvaltalaista ekseptionalismia.

Lähteet

Yhdysvaltain politiikka
Englanninkieliset sanat ja sanonnat
Ronald Reagan
Jeesus
Punainen (elokuva)

Punainen () on vuonna 2022 ensi-iltansa saanut yhdysvaltalainen tietokoneanimoitu komediaelokuva, jonka tuottavat Walt Disney Pictures ja Pixar. Sen on ohjannut Domee Shi, kirjoittanut Shi ja Julia Cho ja tuottanut Lindsey Collins. Elokuva kertoo Mei Leestä, itsevarmasta 13-vuotiaasta kiinalaiskanadalaisesta tytöstä, joka on murrosiän kaaoksessa. Aina kun hän innostuu, stressaantuu tai kokee valtavan voimakkaita tunteita, hän muuttuu valtavaksi kultapandaksi.

Punainen julkaistiin koronaviruspandemian vuoksi suoratoistopalvelu Disney+:ssa, ja elokuvateattereissa niissä maissa, joissa Disney+ ei ole saatavilla, 11. maaliskuuta 2022.

Ääninäyttelijät 

Suomenkielisen version on kääntänyt Aki Heinlahti ja ohjannut Joonathan Kettunen.

Lähteet

Aiheesta muualla 
 Viralliset verkkosivut

Vuoden 2022 yhdysvaltalaiset elokuvat
3D-elokuvat
Yhdysvaltalaiset komediaelokuvat
Disneyn animaatioelokuvat
Anton Hahl

Anton Hahl (29. huhtikuuta 1865 Padasjoki − 27. joulukuuta 1931 Tampere) oli suomalainen kauppaneuvos ja rautakauppa-alalla toimineen Oy Tampereen Rakennuskonttori Ab:n (myöhemmin Otra Oy) toimitusjohtaja.

Anton Hahlin vanhemmat olivat lääninkanslisti, asianajaja Carl Anton Hahl ja Maria Cristina Walenius. Hän meni jo 15-vuotiaana harjoittelijaksi kauppa-alalle ja toimi vuodesta 1875 alkaen liikemiehenä siirtomaatavara-alalla Tampereella. Hahl oli 1887−1892 tamperelaisen W. Sandbergin rautakaupan palveluksessa ja piti tämän jälkeen lyhyen aikaa omaa tukkuliikettään Tampereella.

Vuonna 1893 Hahl tuli Tampereen Rakennuskonttori- ja Kalustokaupan (Tammerfors Byggnadskontor & Redskapshandel) johtajaksi, tämän liikkeen olivat perustaneet 1889 arkkitehti Georg Schreck, insinööri L. E. Kjäldman ja konttoristi Fr. Tukiainen. Vuonna 1907 Hahl osti puolet liikkeestä L. E. Kjäldmanilta ja liike toimi tämän jälkeen nimellä Tampereen Rakennuskonttori, Schreck & Hahl. Liike muutettiin vuonna 1917 osakeyhtiöksi nimellä Oy Tampereen Rakennuskonttori Ab. Vuonna 1914 liikkeelle valmistui arkkitehti Georg Schreckin suunnittelma uusi toimitalo Otran talo Hämeenkadun ja Kuninkaankadun kulmaan. Vähittäis- ja tukkukauppaa harjoittaneen Tampereen Rakennuskonttorin myynti koostui pääasiassa rakennus- ja rautatarvikkeista, talous- ja työkaluista, erilaisista koneista ja ampuma-aseista. Tampereen Rakennuskonttori perusti 1903 Jyväskylään haarakonttorin nimellä Keski-Suomen Rautakauppa Anton Hahl & Co. Se siirtyi muiden omistukseen 1908 mutta Anton Hahl oli tämän liikkeen yhtenä omistajana ja johtokunnan puheenjohtajana vielä vuoteen 1918 saakka. Anton Hahl sai kauppaneuvoksen arvon 1930.

Anton Hahl oli Tampereen kauppa-apulaisyhdistyksen ensimmäisenä puheenjohtajana vuodesta 1889, tästä hdistyksestä kehittyi sittemmin koko maassa toimnut Suomen kauppa-apulaisyhdistysten liitto. Hahl oli mukana perustamassa Kotimaisen Työn Liittoa ja osallistui Suomen Rauta- ja Koneliikkeiden Yhdistyksen toimintaan. Hahl kuului myös useaan otteeseen Tampereen kaupunginvaltuustoon.
 
Anton Hahl oli naimisissa vuodesta 1894 Gerda Maria Heleniuksen kanssa.

Lähteet 

Suomalaiset yritysjohtajat
Kauppaneuvokset
Tampereen kaupunginvaltuutetut
Vuonna 1865 syntyneet
Vuonna 1931 kuolleet
Shane Wright

Shane Wright (s. 5. tammikuuta 2004 Burlington, Ontario) on kanadalainen jääkiekkoilija, joka pelaa OHL-liigan Kingston Frontenacsissa. Wright on pelipaikaltaan keskushyökkääjä.

Wrightia pidetään yhtenä ikäluokkansa lupaavimmista pelaajista, ja monet asiantuntijat uumoilivat häntä jopa ykkösvaraukseksi NHL:n varaustilaisuudessa vuonna 2022. Lopulta Seattle Kraken varasi hänet ensimmäisen kierroksen neljäntenä pelaajana.

Ura

Seurajoukkueissa 
Wrightille myönnettiin poikkeuksellisen pelaajan asema OHL-kaudeksi 2019–2020, ja hän rikkoi sillä kaudella Connor McDavidin tekemän tulokkaiden ottelukohtaisen pistekeskiarvoennätyksen. Wright teki 39 maalia 58 pelissä, ja hänet valittiin OHL:n vuoden tulokkaaksi.

Wright pelaa parhaillaan kolmatta kauttaan OHL:ssä, ja NHL:n varaustilaisuudessa 2022 hänet varasi Seattle Kraken ensimmäisen kierroksen neljäntenä pelaajana.

Maajoukkueessa 

Wright oli kultaa voittaneen Kanadan kapteeni alle 18-vuotiaiden maailmanmestaruuskisoissa vuonna 2021. Hän sijoittui turnauksen pistepörssissä toiseksi ja teki loppuottelussa kaksi maalia Venäjää vastaan.

Lähteet

Aiheesta muualla 

Kanadalaiset jääkiekkoilijat
Seattle Krakenin varaamat pelaajat
Vuonna 2004 syntyneet
Elävät henkilöt
Anttilan renkitupa

Anttilan renkitupa on Lohjalla, Uudellamaalla sijaitseva kotiseututalo. Rakennus on rakennettu 1800-luvun puolivälissä ja se on alun perin toiminut Anttilan kantatilan renkitupana. Anttilan renkitupa sijaitsee samassa korttelissa Puu-Anttilan eli entisen Lohjan yhteiskoulun kanssa. Renkitupa toimikin koulun rehtorin asuntona vuosina 1914-1958.

Anttilan renkitupa on toiminut myös Lohjan museon näyttelytilana. Nykyisin rakennuksessa toimii myymälä ja kahvila.

Arkkitehtuuri 
Anttilan renkitupa on hirsirakenteinen ja yksikerroksinen. Sen itäisellä julkisivulla on umpikuisti, jonka päällä on loiva satulakatto. Rakennuksen ikkuinoiden päällä on koristeelliset puiset listat. Pohjoispuolen päätykolmion yläpuolella on puolikaaren muotoinen ikkuna.

Lähteet 

Lohjan rakennukset ja rakennelmat
Suomen 1800-luvulla rakennetut rakennukset ja rakennelmat
Fish River (Namibia)

Fish River (afrikaansiksi Visrivier, saksaksi Fischfluss) on joki Namibiassa. Joen pituus on 650 kilometriä ja se saa alkunsa Naukluft-vuorilta ja virtaa 150 km Hardapin padolle lähellä Marientalia, missä sen virtaus on padon vuoksi estynyt. Siitä alaspäin kaikki joen virtaama tulee sivujoista. Joessa on vettä vain ajoittain ja talvisin joki kuivuu kokonaan. Tästä huolimatta joki muodostaa näyttävän Fish Riverin kanjonin, joka on 160 km pitkä ja syvimmillään 550 m syvä.

Fish River laskee Oranjeen Namibian ja Etelä-Afrikan rajalla n. 100 km ennen kuin Oranje laskee Atlanttiin. 

Namibian joet
Oranjen sivujoet
Emily in Paris

Emily in Paris on Darren Starin luoma draamakomediasarja, joka sai ensi-iltansa Netflix-suoratoistopalvelussa 2. lokakuuta 2020. Sarja seuraa amerikkalaisen Emily Cooperin siirtymistä Savoir-nimisen markkinointiyhtiön palvelukseen Pariisin. Emily yrittää sarjassa selviytyä työn ja rakkauselämän haasteista sekä käy kulttuurikamppailua "tylsän" amerikkalaisen elämäntyylinsä ja ranskalaisen elämäntavan välillä. Sarjaa tähdittävät Lily Collins, Ashley Park, Philippine Leroy-Beaulieu, Lucas Bravo, Samuel Arnold, Camille Razat ja Bruno Gouery. Sarjan toinen tuotantokausi julkaisitiin 22. joulukuuta 2021.

Lähteet 

Netflix-alkuperäissarjat
2020-luvun televisiosarjat
Yhdysvaltalaiset draamasarjat
Yhdysvaltalaiset komediasarjat
Hietaliljat

Hietaliljat (Anthericum) on parsakasveihin kuuluva kasvisuku. Aiemmin se on luokiteltu muun muassa entiseen agaavekasvien heimoon. Hietaliljoja on kahdeksan lajia, joita esiintyy Euroopassa, Afrikassa ja Lounais-Aasiassa. Kaksi hietaliljaa, tähkähietalilja eli isohietalilja (Anthericum liliago) ja haarahietalilja eli pikkuhietalilja (Anthericum ramosum), kasvaa luonnonvaraisena Pohjoismaissa, Etelä-Ruotsissa asti. Lajit ovat monivuotisia, paksujuurisia ruohoja, joiden tyvellä kasvaa lehtiruusuke. Kukat ovat valkoiset, kuusilukuiset ja avoimina tähtimäiset.

Lähteet

Aiheesta muualla 
 Finto: Kassu – Kasvien suomenkieliset nimet: Anthericum
 Suomen Lajitietokeskus: Hietaliljat (Anthericum)
 ITIS: Anthericum 
 UniProt: Taxonomy - Anthericum 
 Global Biodiversity Information Facility (GBIF): Anthericum 
 The Plant List: Anthericum 

Parsakasvit
Signe Riisalo

Signe Riisalo (s. 8. lokakuuta 1968 Tallinna) on virolainen reformipuolueen poliitikko ja Viron nykyinen sosiaaliturvaministeri vuodesta 2021. Vuosina 2019–21 hän istui riigikogussa.

Kesäkuusta heinäkuuhun 2022 Riisalo toimi myös Viron terveys- ja työministerinä, kun pääministeri Kaja Kallas erotti keskustapuolueen ministerit.

Yksityiselämä
Riisalolla on tytär ja poika.

Lähteet

Aiheesta muualla
 Signe Riisalo Viron hallituksen verkkosivuilla 

Viron ministerit
Viron reformipuolueen poliitikot
Riigikogun jäsenet
Vuonna 1968 syntyneet
Elävät henkilöt
Sundmanin liiketalo

Sundmanin liiketalo on vuonna 1926 rakennettu kivinen liiketalo Lohjalla, Uudellamaalla. Rakennus, joka sijaitsee osoitteessa Laurinkatu 46 oli aikanaan Lohjan kolmas kivitalo. Rakennus edustaa tyylisuunnaltaan myöhäistä jugendia.

Historia 
Vuonna 1926 kauppias ja leipuri Gustaf Walfrid Sundman rakennutti Lohjalle Laurinkatu 46:n liiketalon. Sundman oli muuttanut Lohjalle vuonna 1906 ja ostanut entisen Åströmin leipomon. Vuonna 1912 Sundman siirsi alun perin Helsingissä sijainneen elintarvikeliikkeensä Lohjalle. Liike muutti uuteen Sundmanin liiketaloon heti sen valmistuttua. 1930-luvulla Sundmanilla oli Lohjalla yhteensä viisi myymälää. Sundmanin liike toimi tässä Laurinkadun jugendrakennuksessa aina 1970-luvun alkuun saakka, jolloin Lohjan I apteekki siirtyi liiketilaan.

Lähteet 

Lohjan rakennukset ja rakennelmat
Luoman talo

Luoman talo on vuonna 1932 rakennettu varhais-funktionalistinen asuinrakennus Lohjalla, Uudellamaalla. Rakennuksen on rakennuttanut Lohjan Kivenhakkaamon johtaja Unto Luoma ja sen on suunnitellut arkkitehti Oiva Kallio.

Luoman talo on suojeltu rakennussuojelulailla.

Historia ja arkkitehtuuri 
Luoman talo valmistui 1932 ja se edustaa varhaista funktionalismia. Samalla tontilla talon kanssa sijaitsi Lohjan Kivenhakkaamo, joka lopetti toimintansa 1970-luvulla. Vuonna 1983 rakennus vaurioitui pahasti sen osittaisessa purkutyössä. Talo kuitenkin korjattiin entiselleen. Vuonna 2002 tontin ympärille rakennettiin valkea muuri.

Luoman talon naapureina on Lohjan pääkirjasto ja Laurentiussali. Taloa vastapäätä sijaitsee Lohjan kaupungintalo Monkola.

Lähteet 

Lohjan rakennukset ja rakennelmat
Uudenmaan suojellut rakennukset
Rentola

Rentola on muun muassa seuraavien suomalaisten henkilöiden sukunimi:

 Antti Rentola (1881–1919), kappalainen ja Maalaisliiton kansanedustaja
 Kai Rentola (s. 1955), graafinen suunnittelija ja kuvanveistäjä
 Kari Rentola (s. 1952), teatteriohjaaja ja Teatterikorkeakoulun rehtori
 Kimmo Rentola (s. 1953), historiantutkija ja poliittisen historian professori
 Liisa Rentola (s. 1935), opettaja ja kirjailija
 Rauha Rentola (1919–2005), näyttelijä
Malesian naisten jääkiekkomaajoukkue

Malesian naisten jääkiekkomaajoukkue edustaa Malesiaa naisten kansainvälisissä jääkiekko-otteluissa. Vuonna 2022 maassa oli 80 rekisteröitynyttä naisjääkiekkoilijaa, mutta joukkuetta ei oltu vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa. 

Joukkue on osallistunut IIHF:n Challenge Cup of Asian 1. divisioonan turnaukseen ja voittanut sen. Malesian jääkiekkoliiton Hisham Yahaya totesi vuonna 2018, että joukkue tavoittelee paikkaa maailmanmestaruuskilpailuissa vuodeksi 2022 tai 2023.

Kaudesta 2014–2015 kauteen 2017–2018 joukkuetta valmensi suomalainen Nikolas Sepponen.

Lähteet 

Malesian jääkiekko
Naisten jääkiekkomaajoukkueet
Päijät-Hämeen hyvinvointialue

Päijät-Hämeen hyvinvointialue vastaa vuoden 2023 alusta lähtien kymmenen päijäthämäläisen kunnan sosiaali-, terveys- ja pelastustoimen palveluista. Nämä tehtävät siirtyvät hyvinvointialueen vastuulle alueen kunnilta ja kuntayhtymiltä. Tehtäviä hoitava henkilöstö siirtyy liikkeenluovutuksella kunnista ja kuntayhtymistä hyvinvointialueen palvelukseen. Suomessa on yhteensä 21 hyvinvointialuetta..

Päijät-Hämeen hyvinvointialueen valtuustoon valitaan 69 aluevaltuutettua.. Ensimmäiset aluevaalit järjestettiin 23. tammikuuta 2022. Siihen asti hyvinvointialueen toimintaa valmistelee väliaikainen valmistelutoimielin (vate), joka muodostuu alueen virkahenkilöistä.

Kunnat 
Hyvinvointialueeseen kuuluu 10 kuntaa, joista kolme on kaupunkeja.
  Asikkalan kunta
  Hartolan kunta
  Heinolan kaupunki
  Hollolan kunta
  Iitin kunta
  Kärkölän kunta
  Lahden kaupunki
  Orimattilan kaupunki
  Padasjoen kunta
  Sysmän kunta
Vuoden 2022 huhtikuussa hyvinvointialueella asui 204 839 asukasta.

Valtuutetut 
Vuoden 2022 aluevaaleissa Päijät-Hämeen hyvinvointialueen aluevaltuutetuiksi valittiin seuraavat henkilöt:

Luettelo on laadittu ehdokkaat asettaineiden yhdistysten vaalilistan tuottamien D’Hondtin menetelmän mukaisten vertailulukujen suhteen.

Lähteet

Aiheesta muualla 
 Päijät-Hämeen hyvinvointialue
 Sosiaali- ja terveydenhuollon sekä pelastustoimen uudistus
Mongolian naisten jääkiekkomaajoukkue

Mongolian naisten jääkiekkomaajoukkue edustaa Mongoliaa naisten kansainvälisissä jääkiekko-otteluissa. Joukkue on perustettu syyskuussa 2018. Kansainvälisen jääkiekkoliiton IIHF:n vuoden 2019 virallisten tietojen mukaan maassa oli vain neljä rekisteröityä naisjääkiekkoilijaa, mutta IIHF:n samana vuonna saamien tietojen mukaan pelaajien määrä on kasvanut neljästä joukkueen muodostamiseksi. Virallinen määrä oli vuonna 2022 edelleen neljä pelaajaa. Tuolloin joukkuetta ei oltu sijoitettu Kansainvälisen jääkiekkoliiton ylläpitämässä maailmanrankingissa. Joukkuetta valmentaa maan jääkiekkoliiton varapuheenjohtaja Mergen Arslan.

Vuonna 2019 joukkueen oli määrä ottaa osaa IIHF:n Challenge Cup of Asian 1. divisioonan turnaukseen, mutta pelaajien määrä joukkueen kokoamiseksi oli edelleen liian pieni siitä huolimatta, että määrän kerrottiin kasvaneen.

Lähteet 

Mongolian jääkiekko
Naisten jääkiekkomaajoukkueet
Jukka Jusula

Jukka Jusula (s. 23. joulukuuta 1955 Helsinki) on suomalainen mainosyrittäjä, joka tunnetaan entisenä perussuomalaisten taustavaikuttajana ja Timo Soinin läheisenä neuvonantajana. Hän toimi puhemies Maria Lohelan erityisavustajana vuodesta 2015. Työnsä Timo Soinin avustajana Jusula aloitti vuonna 2003 ja lopetti siirtyessään perussuomalaisten eduskuntaryhmän kanslian viestintäsihteeriksi 2013. Uransa aikana Jusula on suunnitellut perussuomalaisille sinikeltaisen logon ja kymmenen vaalikampanjaa. 

Jusula avusti Soinia vuoden 2003 eduskuntavaaleista lähtien, jolloin hän kehitteli Soinille "kuulen ääniä" -vaalilauseen. Vuonna 2009 väitettiin, että europarlamentaarikkona toiminut Soini olisi räätälöinyt Jusulalle paikan EFD:n avustajaksi. Soini kiisti syytökset. Jusula vaikutti myös Soinin presidentinvaalikampanjan taustalla vuoden 2012 vaaleissa. Jusulan mainostoimisto Myrskylyhty sai 60 000 euroa vaalikampanjan hoidosta. Seuraavana vuonna hän aloitti työnsä perussuomalaisten eduskuntaryhmän ryhmäkanslian viestintäsihteerinä. Timo Soini kuvaili vuonna 2014 Peruspomo-kirjassaan lähipiiriinsä kuuluvien Jukka Jusulan, Matti Putkosen ja Raimo Vistbackan huonoja välejä. Jusula erosi perussuomalaisista vuonna 2017 kesken Sensuroimaton Päivärinta -lähetyksen.

Lähteet 

Suomalaiset mainonnan suunnittelijat
Perussuomalaiset poliitikot
Syntymävuosi puuttuu
Elävät henkilöt
Anticult


Anticult on Decapitatedin seitsemäs studioalbumi, joka julkaistiin 7. heinäkuuta 2017.

Kappaleet

Arvostelut 
 Imperiumi: 6½/10

Lähteet 

Decapitatedin albumit
Vuoden 2017 albumit
Saidnaya

Saidnaya (joskus Sednaya, ) on kaupunki Syyriassa Damaskoksen koillispuolella. Kaupungin asukkaat ovat kristittyjä ja kaupunki on ollut tunnettu Pyhän Marian luostarista. Saidnayan alapiirikunnan asukasluku oli vuoden 2004 väestönlaskennassa 18 846.

Maantiede

Saidnaya sijaitsee Syyriassa noin 20 kilometriä maan pääkaupunki Damaskoksesta koilliseen. Alue on Anti-Libanon-vuoriin kuuluvaa Qalamunvuoristoa ja tarkemmin sen pohjois-etelä -suuntaista laaksoa.

Historia

Saidnayan nimen alkuperästä on kaksi eri teoriaa. Ensimmäisen mukaan nimi on johdettu syyrian kielen sanoista sayda ja naya, jotka tarkoittavat "meidän" ja "rouvamme". Tämän teorian mukaan nimi olisi ilmeisesti johdettu läheisen luostarin mukaan. Toisen hieman suositumman teorian mukaan nimi on johdettu sen sijaan syyrian kielen sanoista seid ja dnaya, jotka tarkoittavat "metsästystä" ja "paikkaa". Nimi liittyisi tämän teorian mukaan tarinaan luostarin perustamisesta. Syyrian kieltä puhuttiin Saidnayassa aina 800-luvulle saakka.

Nykyinen Saidnaya on joskus yhdistetty roomalaiskautisen kartan Tabula Peutingerianan paikannimeen Danaba. Nykyisin yhteyttä ei kuitenkaan pidetä totena. Tiettävästi Danaban kautta kulkeneet kulkureitit Damaskoksesta Homsiin (Emesa) eivät kulkeneet Saidnayan kautta. Paikalla on kuitenkin roomalaiskautisia raunioita, joten Saidnayalla lienee ollut jonkinlaista merkitystä jo tuolloin.

Lähellä sijaitseva Deir Mar Tuman kirkko hieman kaupungin yläpuolella on rakennettu vanhemman roomalaiskautisen rakennuksen yhteyteen. Rakennuksen alkuperäistä käyttötarkoitusta ei kuitenkaan tunneta. Nykyisin nunnaluostarina toimiva Pyhän Marian luostari saattaa selittää kaupungin nimen, mutta varmuutta historiallisten tai arkeologisten lähteiden kautta tästä ei ole. Tunnetun tarinan mukaan luostarin perusti keisari Justinianus vuonna 547 hänen nähtyään metsästämänsä gasellin muuttuvan paikalla Marian kuvaksi. Tarinasta on myös muita versioita, mutta myöhemmin luostari tunnettiin joka tapauksessa etenkin Marian ikonista. Luostarilla kävi matkailijoita Euroopasta saakka ainakin keskiajalta lähtien. Luostarin lähellä on vuoteen 198 ajoitettuja kalliohautoja. Hautoja on koristeltu niihin haudattujen kuvilla, joita aikanaan tulkittiin väärin eri pyhimyksiksi. Kaupunginluoteispuolella sijaitsee myös roomalaiskaudelle ajoitettu Kerubiluostari ja itse kaupungissa on Marian luostarin lisäksi Pietarin ja Paavalin kirkko rakennuksessa ehkä 100- tai 300-lukujen väliltä.

Vuonna 2013 Saidnayaan pystytettiin Venäjän ja Venäjän ortodoksisen kirkon tuella 39 metriä korkea Jeesuksen patsas. Syyrian sisällissodan yhteydessä tunnetuksi tuli puolestaan lähellä sijaitseva Saidnayan (Sednaya) vankila, jossa Bašar al-Assadin hallintoa syytettiin vastustajiensa surmaamisesta.

Väestö
Saidnayan al-Tallin piirikunnan alaisen alapiirikunnan asukasluku oli vuoden 2004 väestönlaskennan mukaan 18 846. Kaupungin asukkaat ovat pääosin kristittyjä.

Lähteet

Syyrian kaupungit
Filippiinien naisten jääkiekkomaajoukkue

Filippiinien naisten jääkiekkomaajoukkue edustaa Filippiinejä naisten kansainvälisissä jääkiekko-otteluissa. Vuonna 2022 maassa oli liki 50 rekisteröityä naisjääkiekkoilijaa, mutta maata ei oltu vielä tuolloin sijoitettu Kansainvälisen jääkiekkoliiton IIHF:n ylläpitämässä maailmanrankingissa.

Vuonna 2019 joukkue osallistui IIHF:n Challenge Cup of Asian 1. divisioonan turnaukseen, jonka se voitti. Joukkueen oli näin ollen määrä osallistua Challenge Cup of Asian pääsarjan turnaukseen vuonna 2020, mutta turnaus peruttiin koronaviruspandemian vuoksi.

Lähteet 

Filippiinien urheilu
Naisten jääkiekkomaajoukkueet
Eränkö

Eränkö on sukunimi, joka on muun muassa seuraavilla suomalaisilla henkilöillä:

Olavi Eränkö (1924−1984), lääkäri ja professori
Timo Eränkö (1952−2021), sanoittaja, näyttelijä ja muusikko